

|  |
| --- |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 25.jūlijā** |  **Nr. GND/2024/415** |
|  |  **(protokols Nr.15; 42.p.)** |

**Par zemes vienībā ar kadastra apzīmējumu 5001 004 0175 noteiktā šķeldas glabāšanas laukuma atzīmes dzēšanu**

Saskaņā ar Vidzemes rajona tiesas Gulbenes pilsētas zemesgrāmatas nodalījumu Nr.957 nekustamā īpašuma ar kadastra numuru 5001 004 0175 ar adresi: Nākotnes iela 7A, Gulbene, Gulbenes novads, LV-4401, kas sastāv no zemes vienības ar kadastra apzīmējumu 5001 004 0175, īpašuma tiesības ir nostiprinātas Gulbenes novada pašvaldībai, pamatojoties uz tiesneses Ineses Čakšas 2000.gada 29.marta lēmumu, žurnāls Nr. 665.

Zemesgrāmatas III.daļas 1.iedaļā norādītas lietu tiesības, kas apgrūtina nekustamo īpašumu, tostarp 2.1.punktā norādīta atzīme: uz zemes gabala atrodas Gulbenes pilsētas NSPU Jumis piederošais šķeldas laukums. Atzīme zemesgrāmatā reģistrēta, pamatojoties uz 2000.gada 24.februāra Gulbenes pilsētas zemes komisijas lēmumu Nr.4.

Zemesgrāmatu likuma 44.pants nosaka, ka ierakstu veidā uz nekustamo īpašumu nostiprina tiesības, kam pamatā ir tiesisks darījums, tiesas spriedums vai lēmums vai administratīvu iestāžu akts, vai kas pastāv uz paša likuma pamata; tāpat nostiprina minēto tiesību pārgrozījumus un dzēsumu. Atzīmju veidā nostiprina nodrošinājumus un aprobežojumus.

Gulbenes namu saimniecības pašvaldības uzņēmums “JUMIS” 1991.gada 12.novembrī reģistrēts Latvijas Republikas Uzņēmumu reģistrā. Juridiskai personai vairākkārtīgi ir mainīts nosaukums un saskaņā ar Latvijas Republikas Uzņēmuma reģistra 2022.gada 15.jūnija lēmumu juridiskais nosaukums mainīts uz SIA “Gulbenes Energo Serviss”.

Gulbenes novada pašvaldība 2024.gada 26.jūnijā saņēma SIA “Gulbenes Energo Serviss”, reģistrācijas numurs 54603000121, juridiskā adrese: Blaumaņa iela 56A, Gulbene, Gulbenes novads, LV-4401 (turpmāk – GES), vēstuli (Gulbenes novada pašvaldībā saņemta 2024.gada 26.jūnijā un reģistrēta ar Nr. GND/4.18/24/2221-S), kurā sniegta informācija, ka Gulbenes pilsētas NSPU Jumis piederošais šķeldas laukums, kas atrodas uz nekustamā īpašuma ar kadastra numuru 5001 004 0175 ar adresi: Nākotnes iela 7A, Gulbene, Gulbenes novads, LV-4401, sastāvā esošās zemes vienības ar kadastra apzīmējumu 5001 004 0175, nav GES bilancē un netiek izmantots.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz Pašvaldību likuma 10.panta pirmās daļas 21.punktu, Zemesgrāmatu likuma 44. panta otro daļu, un ņemot vērā Attīstības un tautsaimniecības komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav,, Gulbenes novada pašvaldības dome NOLEMJ:

PIEKRIST Vidzemes rajona tiesas Gulbenes pilsētas zemesgrāmatas nodalījumā Nr. 957 (nekustamais īpašums ar kadastra numuru 5001 004 0175, adrese: Nākotnes iela 7A, Gulbene, Gulbenes novads, LV-4401) III.daļas 1.iedaļas “Lietu tiesības, kas apgrūtina nekustamu īpašumu” 2.1 punkta atzīmes - uz zemes gabala atrodas Gulbenes pilsētas NSPU Jumis piederošais šķeldas laukums, dzēšanai.

Gulbenes novada pašvaldības domes priekšsēdētājs A.Caunītis